armvectores/hy_wikipedia_2023 huggingface dataset:
The Night Comes Down

«The Night Comes Down» (անգլ. թարգ.՝ «Գիշերը մոտենում է»), բրիտանական Քուին ռոք խմբի երգը նույնանուն ալբոմից, որը գրվել է Բրայան Մեյի կողմից։


== Երգի մասին ==
Allmusic-ի քննադատի կարծիքով, այս բալլադը խմբի երգեր գրելու և կատարման բարձր դիրքի օրինակներից մեկն է։ Այս պատվամոլ երգում նրբագեղ մեղեդին և ծանր վերադաշնակումը ստեղծում են բալլադի և ռոքի ինտրիգային միաձուլում։ Երգի կիթառի նվագակցությունը ընդգծում է Բրայանի կարողությունները՝ թեթև, ակուստիկ կիթառի հնչեղ ձայնը նվագում է քառյակի ժամանակ, իսկ էլեկտրոնային սլայդ կիթառը կրկներգին է աջակցում։ Երգի տեքստը անդրադառնում է մարդու նոստալգիան դեպի մանկություն և չափահասության ծանրության։ Այն հիշեցնում է Բիթլզի «Lucy in the Sky with Diamonds» երգին։ Այն նաև ալբոմի ոճին բազմազանություն է հաղորդում։ Սա այն երգերից մեկն է, որով խումբը ելույթ է ունեցել ալբոմի պաշտոնական թողարկումից շատ շուտ։


== Ձայնագրման մասնակիցներ ==
Ֆրեդի Մերկուրի՝ վոկալ
Բրայան Մեյ՝ ակուստիկ և էլեկտրոնային կիթառ, բեք վոկալ
Ջոն Դիքոն՝ բաս կիթառ
Ռոջեր Թեյլոր՝ հարվածային գործիքներ, բեք վոկալ


== Ծանոթագրություններ ==


== Արտաքին հղումներ ==
Խմբի պաշտոնական կայք
Տևի (այլ կիրառումներ)

Տևի, կարող է վերաբերել՝

Տևի - գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում
Տևի - գետ Ռուսաստանում, Կամչատկայի երկրամասի հյուսիս-արեւմուտքում։ Հոսում է Կարագինսկի շրջանում, Կամչատկայի երկրամասում
Ռիչարդ Բարթոն

Ռիչարդ Բարթոն (անգլ.՝ Richard Burton, ի ծնե՝ Ռիչարդ Ուոլթեր Ջենքինս, նոյեմբերի 10, 1925(1925-11-10)[…], Pontrhydyfen, Ուելս - օգոստոսի 5, 1984(1984-08-05)[…], Սելինյի, Շվեյցարիա), բրիտանացի դերասան, «Օսկարի» յոթակի նոմինանտ, ինչպես նաև «Ոսկե գլոբուս», «Գրեմմի», «Թոնի» և «BAFTA» մրցանակների դափնեկիր։ Իր ճանաչվածության գագաթնակետում՝ 1960-ական թվականներին, Բարթոնը համարվում էր ամենաշատ վարձատրվող դերասաններից մեկը Հոլիվուդում։  Հասարակական գիտակցության մեջ այն մինչ օրս սերտորեն կապում են իր երկրորդ կնոջ՝ Էլիզաբեթ Թեյլորի հետ, որի հետ բուռն հարաբերությունները թերթերի առաջին էջերից չէին իջնում։
2002 թվականին BBC-ի կողմից անցկացրած հարցման արդյունքներով՝ ճանաչվել է պատմության 100 լավագույն բրիտանացիներից մեկը։


== Կենսագրություն ==
Ռիչարդ Բարթոնը ծնվել է 1925 թվականին, Անգլիայի Պոնտրհիդֆեն քաղաքում (Հարավային Ուելս), տասներեք երեխաներից բաղկացած ածխահատի ընտանիքում։ Օքսֆորդի համալսարանում սովորելիս Բարթոնին հայտնաբերում է անգլիացի դրամատուրգ Էմիլին Ուիլյամսը, որը և խորհուրդ է տալիս նրան իր ուժերը փորձել թատրոնում։ Շեքսպիրյան մի քանի բեմադրություններում հանդես գալուց հետո, Բարթոնը մեկնում է զինվորական ծառայության և որպես օդաչու մասնակցում Համաշխարհային երկրորդ պատերազմին։ 1952 թվականին Միացյալ Նահանգներում նկարահանվում է ռեժիսորներ Հենրի Կոստերի «Իմ զարմուհի Ռաշելը» (1952), Ռոբերտ Ուայզի «Անապատի մկները» (1953), Ռիչարդ Տորպի «Ամեն ինչով օժտված աղջիկը» (1954), Թոնի Ռիչարդսոնի «Վայրագ անձնակազմները» (1959),Կեն Անակինի «Ամենաերկար օրը» (1962), Պիտեր Գլենվիլի «Բեքեր» (1963), Ջոն Հյուսթոնի «Իգուանայի գիշերը» (1964), Մայք Նիկոլսի «Ով է վախենում Վիրջինիա Վուլֆից» (1966), Ստենլի Դոնենի «Աստիճան» (1969), Քրիստիան Մարկոնի «Սենդի» (1970), Կարլո Կոտիի «Վերջավորությունը» (1972), Պիտեր Ուստինովի «Համերսմիթը չքվել է » (1972), Էդուարդ Դմիտրիկի «Կապտամորուսը» (1973), Ստիպե Դելիչի «Հինգերորդ հարձակումը» (1973), Վիտորիո Դե Սիկայի «Շրջագայությունը» (1974), Տերենս Յանգի «Ջեկպոտ» (1975) և այլ կինոնկարներում։


=== Անձնական կյանք ===
Բարթոնն ամուսնացած է եղել հինգ անգամ, երկու անգամ սուպերաստղ Էլիզաբեթ Թեյլորի հետ (1964-1974 թթ., 1975-1976 թթ.), որի հետ խաղացել է տասնմեկ ֆիլմում, ներառյալ՝ հանրահայտ պատմական բլոքբասթեր «Կլեոպատրան» (1963): Այդ հարաբերությունների զարգացման մասին 2013 թվականին նկարահանվել է «Բարթոն և Թեյլոր» / «Burton and Taylor» (Մեծ Բրիտանիա, ռեժիսոր՝ Ռիչարդ Լեքսթոն / Richard Laxton) հեռուստատեսային ֆիլմը։ 1967 թվականին ամուսին դերասանները հիմնեցին իրենց սեփական ստուդիան և էկրանավորեցին «Օսմոս» կինոնկարը։
Բացի Թեյլորից՝ Բարթոնն ամուսնացած է եղել. 

դերասանուհի Սիբիլ Ուիլյամսի հետ (1949-1963 թթ., ունեցել են երկու դուստր՝ Քեյթ Բարթոն և Ջեսիկա),
մոդել Սյուզան Հանթի հետ (1976-1982 թթ.),
դիմահարդար Սալի Հեյի հետ (1983 թ.-մինչ մահ)։


== Ծանոթագրություններ ==


== Արտաքին հղումներ ==
Official Richard Burton Website
Աուտիզմի իրազեկման միջազգային օր

Աուտիզմի իրազեկման միջազգային օր (ՄԱԿ-ի լեզուներով. անգլ.՝ World Autism Awareness Dayարաբ․՝ , اليوم العالمي للتوعية بمرض التوحد‎‎, իսպ.՝ Día mundial de concienciación sobre el autismo, չինարեն՝ 世界提高自闭症意识日, ֆր.՝ Journée mondiale de la sensibilisation à l'autisme) ընդունվել է ՅՈՒՆԵՍԿՕ-ի Գլխավոր համաժողովի  2007 դեկտեմբերի 18-ին (№ A/RES/62/139 որոշում)։ Նշվում է յուրաքանչյուր տարի ապրիլի 2-ին, սկսած 2008 թվականից։ Սա ՄԱԿ-ի առողջապահությանը նվիրված յոթ միջազգային օրերից մեկն է։
Միջազգային օրը սկսել է նշվել Կատարի առաջարկով, ինչը նշվել է ՄԱԿ-ի գլխավոր քարտուղարի  2008 թվականի ճառում։
Գլխավոր համաժողովի որոշման մեջ հատուկ ուշադրություն է հատկացվել երեխաների աուտիզմի խնդրին։ Անհանգստությունը բացատրվում է աուտիզմով հիվանդ երեխաների մեծ քանակով։ Կարևորվել է վաղ   ախտորոշումը և համապատասխան հետազոտությունները։
ՄԱԿ-ի Գլխավոր համաժողովի որոշումը հորդորում է կիրառել հասարակությանը և հատկապես նման խնդրով երեխաներ ունեցող ընտանիքներին իրազեկելու հնարավոր բոլոր միջոցները։


== Օրվա թեման ==
2018- «Աուտիզմ ունեցող կանանց և աղջիկների իրավունքների և հնարավորությունների ընդարձակում»։
2017 - «Դեպի ինքնուրույնություն և իրավունակություն»
2016 - «Աուտիզմ և 2030-ի օրակարգ. Ներառում և նյարդաբազմազանություն»։
2015 - «Գործողությունների կոչ»
2013 - «Աուտիզմի անկարողության մեջ կարողության հռչակումը»։
2012 - «Պաշտոնական ՄԱԿ-ի «Իրազեկման բարձրացում» կնիքի մեկնարկ»։


== Ծանոթագրություններ ==


== Արտաքին հղումներ ==
Որոշում A/RES/62/139
ՄԱԿ-ի կայքում 2008 թվականի Աուտիզմի իրազեկման միջազգային օրվա մասին
ՄԱԿ-ի գլխավոր քարտուղարի կոչը 2008 թվականին
Պաշտոնական կայք
Էմմաստե (Էստոնիայի շրջան)

Անվան այլ կիրառումների համար տե՛ս՝ Էմմաստե (այլ կիրառումներ)Էմմաստե շրջան (էստ․՝ Emmaste vald), շրջան Էստոնիայի Հիյումաա նահանգում։ Շրջանի կենտրոնն է Էմմաստե գյուղը։


== Բնակչություն ==
2012 թվականի տվյալներով շրջանում բնակվում էին 1200 մարդ։ Բնակչության խտությունը շրջանում կազմում էր 6,09 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Ստորգետնյա հիդրոէլեկտրակայան

Ստորգետնյա հիդրոէլեկտրակայան, հատուկ տիպի հիդրոէլեկարակայան, որի ճնշման և ուժային հանգույցները գտնվում են գետնի տակ։ Այս հանգամանքը հնարավորություն է տալիս դերիվացիոն հէկի շինարարությունն իրականացնել բարդ տեղագրական պայմաններում։ Վերգետնյա հէկերի նկատմամբ ստորգետնյա հիդրոէլեկտրակայանների առավելություններն են սխեմայի և կառույցների պարզությունը, ջրատարների համեմատաբար փոքր երկարությունը, հետևաբար և հիդրավլիկական կորուստների նվազումը, մղիչ ջրտարների, կայանային շենքի և այլ կառույցների շինարարական կոնստրուկցիաների տարրերի թեթևացումը, փլուզումներից և ջրհեղեղներից կայանային շենքերի պաշտպանվածությունը, հէկի շահագործման և նորոգման ծախսերի կրճատումը։ Ստորգետնյա կայանային շենքով առաջին հէկը կառուցվել է Գերմանիայում (1904-1907)։
Սանտա Մարիա դել Մոլիզե

Սանտա Մարիա դել Մոլիզե  (իտալերեն՝ Santa Maria del Molise), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 653 մարդ (2005 թվականի տվյալներով), բնակչության խտությունը կազմում է 38մարդ/կմ²։ Զբաղեցնում է 17կմ² մակերես։ Փոստային ինդեքս՝ 86090, հեռախոսային կոդ՝ +39 086։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար։ 0865 817134


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
A New Morning

A New Morning, Suede խմբի հինգերորդ ստուդիական ալբոմը։ 2002 թվականին թողարկվել է «Columbia Records» ձայնագրման կազմակերպության կողմից։


== Կոմպոզիցիաների ցանկ ==
«Positivity» (Anderson/Oakes/Gilbert/Osman/Codling) — 2:56
«Obsessions» (Anderson/Oakes) — 4:11
«Lonely Girls» (Anderson/Codling) — 3:13
«Lost in TV» (Anderson/Osman) — 3:40
«Beautiful Loser» (Anderson/Lee/Oakes) 3:38
«Streetlife» (Anderson/Lee) — 2:51
«Astrogirl» (Anderson/Lee) — 4:35
«Untitled…Morning» (Anderson/Oakes) — 6:01
«One Hit to the Body» (Anderson/Oakes/Codling) — 3:07
«When the Rain Falls» (Anderson) — 4:48
«You Belong to Me» (Anderson) — 17:29
Կարշի

Կարշի, քաղաք Ուզբեկստանում՝ Կաշկադարյայի մարզի կենտրոնը։ Գտնվում է Կարշի օազիսի կենտրոնում՝ Կաշկադարյա գետի ափերին։ Ունի ինսունհինգ հազար բնակչություն (1977)։


== Անվանում ==
Որպես բնակավայր առաջացել է 14-րդ դարի առաջին կեսին։ Անվանումը մոնղոլերեն է․ նշանակում է «պալատ»։


== Ծանոթագրություններ ==

Կաղապար:Ուզբեկստան-անավարտ
Կապան (Աքչեաբադի գավառ)

Անվան այլ կիրառումների համար տե՛ս՝ Կապան (այլ կիրառումներ)Կապան, գյուղ Օսմանյան կայսրությունում, Տրապիզոնի վիլայեթի Աքչեաբադի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
(1467) Մաշոնա

(1467) Մաշոնա (անգլ.՝ Mashona), աստերոիդ աստերոիդների գոտու արտաքին մասում։ Հայտնաբերվել է 1938 թվականի հուլիսի 30-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 3,380838 ա. մ., առավելագույնը մոտենում է 2,9299 ա. մ. հեռավորության վրա և հեռանում 3,8318 ա. մ.։ Արեգակի շուրջ մեկ ամբողջական պտույտ է կատարում 2270,57 երկրային օրվա ընթացքում, իր ուղեծրով շարժվելով միջինում 0,158551 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,96° անկյուն։
Մաշոնա աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27-3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Ըստ Տոլենի սպեկտրալ դասակարգման պատկանում է G դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1467) Մաշոնա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուիլյամ Լեբարոն

Ուիլյամ Լեբարոն (անգլ.՝ William LeBaron, փետրվարի 16, 1883(1883-02-16), Elgin, Իլինոյս, ԱՄՆ - փետրվարի 9, 1958(1958-02-09), Սանտա Մոնիկա, Կալիֆոռնիա, ԱՄՆ), ամերիկացի կինոպրոդյուսեր։


== Կենսագրություն ==
Լեբարոնը ծնվել է 1883 թվականի փետրվարի 16-ին Էլգին քաղաքում (Իլինոյս)։ Նա սովորել է Չիկագոյի և Նյու Յորքի համալսարաններում։ 1924 թվականից սկսած Լեբարոնը սկսեց նկարահանվել Հոլիվուդյան ֆիլմերում։
Ուիլյամ Լեբարոնը «Սիմարրոն» ֆիլմի պրոդյուսերն էր, որը 1931 թվականին արժանացել է Ամերիկյան կինոակադեմիայի մրցանակին, որը թվով չորրորդ մրցանակաբաշխությունն էր։ 1932 թվականին Լեբարոնը զբաղեցրեց «Paramount» ստուդիայի տնօրենի պաշտոնը, որպեսզի օգնի փրկել ստուդիան սնանկացումից, նա անմիջապես ցուցադրեց իր կարողությունները և արդարացրեց Բրոդվեյ Մեյ Ուեսթի կնքած պայմանագիրը։
Լեբարոնն ամուսնացավ բրիտանացի կատակերգական դերասանուհի՝ Մեյբլ Գոլինսի հետ։
Ուիլյամ Լեբարոնը մահացել է 1958 թվականին և թաղվել է Փայնսի գերեզմանոցում։


== Ընտիր ֆիլմեր ==
1926, Սիրեք նրանց և թողեք նրանց (անգ.՝ Love 'Em and Leave' Em)
1926, Հիանալի ժեստ (անգ.՝ Beau Geste)
1929, Սիրահարված թափառաշրջիկ (անգ.՝ The Vagabond Lover)
1930, Սերժանտ Գրիշայի գործը (անգ.՝ The Case of Sergeant Grischa)
1930, Կկուներ (անգ.՝ The Cuckoos)
1930, Կրակոցի կեսը լուսաբացին (անգ.՝ Half Shot at Sunrise)
1931, Սիմարրոն (անգ.՝ Cimarron)
1933, Մոգ (անգ.՝ Baby Face)
1933, Նա անբարեխիղճ վերաբերվեց նրան (անգ.՝ She Done Him Wrong)
1939, Յունիոն Պասիֆիկ (անգ.՝ Union Pacific)
1940, Տեխաս ռեյնջերսը վերադարձավ նստավայր (անգ.՝ The Texas Rangers Ride Again)
1940, Արտակարգ հավաքական (անգ.՝ Emergency Squad)
1942, Գարունը ժայռոտ լեռներում (անգ.՝ Springtime in the Rockies)


== Ծանոթագրություններ ==
Սանտ Ագատա դե Գոտի

Սանտ Ագատա դե Գոտի (իտալերեն՝ Sant'Agata de' Goti), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 11 435 մարդ, բնակչության խտությունը կազմում է 180 մարդ/կմ²։ Զբաղեցնում է 63 կմ² մակերես տարածք։ Փոստային ինդեքս՝ 82019, հեռախոսային կոդ՝ 0823։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0823 718211
Էլեկտրոնային փոստ՝ santagatadegoti@tin.it
Պաշտոնական կայք՝ http://www.comune.sant-agata-de-goti.bn.it Archived 2012-06-03 at the Wayback Machine.


== Արտաքին հղումներ ==
http://www.comune.sant-agata-de-goti.bn.it Archived 2012-06-03 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ջովանի դոս Սանտոս

Ջովանի դոս Սանտոս Ռամիրես (իսպ.՝ Giovani dos Santos Ramírez, մայիսի 11, 1989(1989-05-11), Մոնտեռեյ, Մեքսիկայի Միացյալ Նահանգներ), մեքսիկացի ֆուտբոլիստ, հարձակողական ոճի կիսապաշտպան, որը հանդես է գալիս Լոնդոնի «Տոտտենհեմ Հոտսպուր» ակումբում։


== Ծանոթագրություններ ==


== Արտաքին հղումներ ==
Տեղեքարտ Ջովանի դոս Սանտոսի կայք giodosantos.com Archived 2019-06-22 at the Wayback Machine. (es)
Տեղեքարտ Ջովանի դոս Սանտոս tottenhamhotspur.com, fifa.com Archived 2015-05-27 at the Wayback Machine., soccerbase.com, itfc.co.uk, national-football-teams.com (en), fannet.org(չաշխատող հղում) (ru
Սեյդո

Սեյդո, գյուղ Արևմտյան Հայաստանում, Էրզրումի վիլայեթի Դիադինի գավառակում։


== Պատմություն ==
Եղել է հայաբնակ գյուղ մինչև 1914-1915 թվականները։ Բնակչության մի մասը կոտորվել է 1915 թվականի Մեծ եղեռնի ժամանակ, իսկ մյուս մասը գաղթել է Արևելյան Հայաստան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Օտրադա (այլ կիրառումներ)

Օտրադա, կարող է վերաբերել՝

Օտրադա - գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Օտրադա - գյուղ Ռուսաստանի Նովգորոդի մարզի Օկուլովսկի շրջանի կազմում։
Օտրադա - գյուղ Ռուսաստանի Ուլյանովսկի մարզի Ուլյանովսկ քաղաքային օկրուգի կազմում։
Օտրադա - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Գեղանիստի պատմության և մշակույթի անշարժ հուշարձանների ցանկ (Արարատի մարզ)

Անվան այլ կիրառումների համար տե՛ս՝ Գեղանիստի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Արարատի մարզի Գեղանիստ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 1 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Մետամերիա

Մետամերիա (մետա․․․ և հունարեն՝ μέρος՝ մաս), մարմնահատվածավորություն, սեգմենտացիա, բազմաթիվ երկկողմանի սիմետրիկ կենդանիների մարմնի մասնատվածությունը երկայնական առանցքով դասավորված մասերի՝ մետամերների, որոնք կատարում են միևնույն գործառույթը և միանման են բջջային կառուվածքով։
Մետամերիա կարող է լինել միայն արտաքին (պսևդոմետամերիա) կամ տարածվել նաև ներքին օրգանների վրա (իսկական մետամերիա)։ Իսկական մետամերիա լինում է լրիվ, երբ ընդգրկում է ամբողջ օրգանիզմը, և ոչ լրիվ, երբ տարածվում է միայն օրգանների որոշ համակարգերի (մկանային, կմախքային և այլն) վրա։
Տարբերում են հոմոնոմ մետամերիա, որի դեպքում մարմնի բոլոր մետամերները նման են կառուցվածքով և կատարում են նույնատիպ ֆունկցիաներ, և հետերոնոմ մետամերիա, երբ մետամերները տարբեր ուղղություններով տարբերակվում են և արտաքինից նման չեն միմյանց։ Բարձրակարգ կենդանիների և մարդու մոտ մետամերիա պարզորոշ արտահայտվում է սաղմնային զարգացման վաղ փուլերում և որոշ գծերով պահպանվում ողնաշարի կմախքում, կողոսկրերի, միջկողոսկրային նյարդերի ու մկանների ճիշտ հերթականության մեջ։


== Ծանոթագրություններ ==
Լիմարևո (գյուղ, Ախտիրկայի շրջան)

Լիմարևո (ուկրաիներեն՝ Лимареве), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Լիմարևո գյուղում բնակվում էր 12 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վախի հրվանդան (ֆիլմ, 1962)

Վախի հրվանդան (անգլ.՝ Cape Fear), 1962 թվականին ռեժիսոր Ջեյ Լի Թոմպսոնի նկարահանած ամերիկյան ֆիլմ, որի հիմքում Ջոն Դան Մակդոնալդի «Դահիճներ» գրվածքն է։
1991 թվականին Մարտին Սկորսեզեն նկարահանել է ֆիլմի համանուն ռիմեյքը։


== Սյուժե ==
Սեմ Բոուդենը մի փոքրիկ քաղաքի փաստաբան է, մոտ 8 տարի առաջ նա որպես վկա էր հանդես գալիս դատարանում հանցագործ Մաքս Քեյդիի դեմ գործում, ով մեղադրվում էր բռնաբարության մեջ։ Սակայն Սեմը դատարանում չի տալիս անհրաժեշտ ցուցմունք և Մաքսին բանտարկում են։
Բանտից դուրս գալուց հետո Մաքսը որոշում է վրեժ լուծել Սեմից ...


== Դերերում ==
Գրեգորի Պեկ  - Սեմ Բոուդեն
Ռոբերտ Միտչեմ  - Մաքս Քեյդի
Պոլլի Բերգեն - Պեգգի Բոուդեն
Լորի Մարտին  - Նենսի Բոուդեն
Մարտին Բոլսամ  - ոստիկանապետ Մարկ Դատտոն
Ջեք Կրուշեն  - Դեյվ Գրաֆտոն
Թելլի Սավալաս  - խուզարկու Չառլզ Սիվերս
Բարրի Չեյզ  - Դիանա Թեյլոր


== Հետաքրքիր փաստեր ==
Հյուրանոցը, որտեղ Մաքս Քեյդին ծեծի է ենթարկում Դիանային, դա 2 տարի առաջ նկարահանված Ալֆրեդ Հիչքոքի «Պսիխո» ֆիլմում մոր տունն էր, իսկ դետեկտիվը, որ մեկնում է դեպքի վայր, երկու ֆիլմում էլ խաղում է Մարտին Բոլսամը։
Ֆիլմի վերջին տեսարանի նկարահանումների ժամանակ Գրեգորի Պեկը դերի մեջ մտնելով այնպես է հարվածել Ռոբերտ Միտչեմին, որ նրա առողջությունը վատացել է։ Հետագայում Միտչեմը ասել է, որ չի նախանձում այնպիսի մեկին, ով կցանկանա իրականում կռվել Պեկի հետ։


== Ծանոթագրություններ ==


== Արտաքին հղումներ ==
Վախի հրվանդանըа(անգլ.) ֆիլմը Internet Movie Database կայքում
«Վախի հրվանդանը»(ռուս.) ֆիլմը ԿինոՊոիսկ կայքում։
«Վախի հրվանդանը»(անգլ.) ֆիլմը allmovie կայքում:
Սարևկա

Սարևկա (ռուս.՝ Саревка), գյուղ Ռուսաստանի Նիժնի Նովգորոդի մարզի Լիսկովսկի շրջանի կազմում։
Բնակչությունը 2010 թվականին գրանցված տվյալներով կազմում էր 100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հողային ծածկույթի կառուցվածք

Հողային ծածկույթի կառուցվածք, միմյանց հետ որոշակի գենետիկական և աշխարհագրական կապ ունեցող, բազմակիորեն կրկնվող հողային անհամասեռությունների կայուն զուգորդություններ, որոնք ստեղծում են տվյալ հողային ծածկույթի տարածական պատկերը։ 
Տարբեր հողային ծածկույթի կառուցվածքներ կազմված են՝ 

հողային համալիրներում
բծավորություններում
զուգորդություններում
խճանկարներում և այլ տարածական պատկերներում համախմբված տարրական հողային արեալներից (աշխարհագրական ամենափոքր օբյեկտներից)։


== Բնորոշում ==
Հողային ծածկույթի կառուցվածքների ձևավորումը բնորոշվում է 

մեզո և միկրո ռելիեֆների համատեղ ազդեցությամբ
հողագոյացնող ապարների ու բույսերի խմբերի տարածական հերթափոխությամբ
կենդանիների գործունեությամբ
հողածածկույթի վրա մարդածին գործոնի ազդեցությամբ։Հողի էրոզիան և երկրորդական հողի աղակալումը հողային ծածկույթի կառուցվածքը դարձնում են ավելի բարդ և հակադիր, իսկ հողի մշակումը և ոռոգումը նպաստում են ավելի պարզ ու համասեռ հողային ծածկույթի կառուցվածքի ձևավորմանը։ Հողային ծածկույթի կառուցվածքի բնույթով մեծապես որոշվում են երկրագործության հնարավորությունները և հողային պաշաղների օգտագործման արդյունավետությունը։
ՀՀ-ում հողի շրջանացումը կատարվել է հողային ծածկույթի կառուցվածքի հաշվառմամբ, որը մեծ դեր է խաղում հողի տնտեսական գնահատման և հողի որակական գնահատման ժամանակ։
Տենրեկներ

Տենրեկներ, (լատ.՝ Tenrecidae), միջատակերների կարգի կաթնասուն կենդանիների ընտանիք։ Մարմնի երկարությունը 4 սանտիմետրից մինչև 40 սանտիմետր է, պոչինը՝ 1-16 սանտիմետր է։ Դունչը սուր է, վերջանում է նուրբ, շարժուն քթով։ Ջրային տենրեկի ետին վերջավորություններն ունեն լողաթաղանթներ։ Տենրեկների մարմինը պատված է փշերով, քիստամազերով կամ փափուկ մորթով, և այդ պատճառով տենրեկը նմանվում են ոզնու, պարկամկան կամ սրնչակի։ Հայտնի են տենրեկների 30 տեսակ՝ տարածված Մադագասկար և Կոմորյան կղզիների խոնավ անտառներում, թփուտների մացառուտներում, տափաստաններում (բացի ջրային տենրեկներից), որոշ տեսակներ կլիմայավարժեցվել են Հնդկական օվկիանոսի առանձին կղզիներում։ Ակտիվ են գիշերը։ Սնվում են կենդանական, հազվադեպ՝ բուսական կերով։ Բազմանում են տարին մեկ անգամ, ծնում 1-4, երբեմն մինչև 25 ձագ։ Խոշոր տեսակները տեղացիներն օգտագործում են սննդի մեջ։
Կունդաշլի

Կունդաշլի (ռուս.՝ Кундашлы, բաշկիրերեն՝ Көндәшле), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 715 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նեկար

Նեկար (գերմ.՝ Neckar  [ˈnɛkaʁ], ալեմանյան բարբառ՝ Negger), գետ Գերմանիայում, Բադեն-Վյուրթեմբերգի դաշնային հողում։ Երկարությունը 367 կմ է, ավազանի մակերեսը՝ 14 000 կմ²։ Թափվում է Մանհայմ շրջանի Հռենոս գետը (գլխավոր վտակներից է)։ Նեկարի ափը խիտ է բնակեցված, գետի երկայնքով գտնվում են տասնյակ խոշոր քաղաքներ։ Սկիզբ է առնում Շվարցվալդ և Շվաբսկիյ Ալբի լանջերից, հիմնականում հոսում է նեղ կիրճերով, հովիտներով և շատ գալարուն է։ Ջրի միջին սպառումը 130 մ³/վրկ է, ամենամեծ հոսքը փետրվարին և մարտին է։ Ձմռանը խիստ սառում է։ Նավարկությունը մինչև Պլոխինգեն քաղաքի մոտ է (203 կմ), բավականին մեծ տարածքում Նեկարը ջրանցք և նավանցում է։ Նեկար անվանումը ունի կելտական ծագում, որը նշանակում է «վարար ջուր»։ Անվան զարգացումը սկսվել է նախաքրիստոնեական ժամանակներում՝ Nikros անունով, նախաեվրոպական nik բառից, որը նշանակում է «նետել», որը Nicarus և Neccarus ձևով դարձել է Necker, իսկ հոտո այժմյան Neckar: Նեկարը գտնվում է «Շվենինգերյան ճահիճ» բնապահպանական գոտում (գերմ.՝ Schwenninger Moos), որը գտնվում է Ֆիլինգեն Շվենինգեն և Շվարցվալդ քաղաքների մոտակայքում։ Գետը նավարկելի է Մանհայմից մինչև Պլոխինգեն։ Նեկարի վտակներից ոչ հեռու գտնվում են նաև Դանուբի վտակները։ Գետի երկայնքով տեղակայված են 27 կամուրջներ։


== Նավահանգիստներ ==
Մանհայմ
Հայլբրոն
Պլոխինգեն
Շտուտգարտ


== Այլ քաղաքներ ==

Ֆիլինգեն Շվենինգեն
Ռոթվայլ
Նեքարի Էսլինգեն
Տյուբինգեն
Հայդելբերգ


== Գրականություն ==
«Նեկար»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
Neckar: Interaktiver Gewässerführer und Kilometrierung
Կավալիրիո

Կավալիրիո (իտալերեն՝ Cavallirio), քաղաք Իտալիայի Պիեմոնտ մարզի Նովարա գավառում։
Բնակչությունը 1212 մարդ է (2010 թվականի տվյալներով)։ Բնակչության խտությունը 152 մարդ/կմ² է։ Տարածքը 8 կմ² է։ Փոստային ինդեքսը՝ 28010։ Հեռախոսային կոդը՝ 0163։
Բնակավայրի հովանավորն է համարվում սուրբ Գաուդենցիոն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0163 80140
Էլեկտրոնային հասցե։ comune.cavallirio@libero.it
Գլխավոր կայք։ www.comune.cavallirio.novara.it


== Տես նաև ==
Իտալիայի գավառներ


== Արտաքին հղումներ ==
Կավալիրիոյի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կաթոլիկ եկեղեցին Կոսովոյում

Կաթոլիկ եկեղեցին Կոսովոյում ընդգրկում է մոտավորապես 65,000 մարդ մոտ 2 միլիոն բնակիչ ունեցող տարածաշրջանից։ Մյուս 60.000-ը հիմնականում աշխատանքի համար տարածաջրջանից դուրս գտնվող Կոսովոյի կաթոլիկներն են։ Նրանք հիմնականում էթնիկ ալբանացիներ են, փոքր մասը՝ խորվաթներ։
Կոսովոյի ամենահին Կաթոլիկ եկեղեցիներից մեկը Միտրովիցայում գտնվող Վինարցի կաթոլիկ եկեղեցին է։ Պրիզրեն-Պրիշտինայի թեմը (մինչև 2018 թվականի սեպտեմբերի 5-ը Պրիզրենի Առաքելական վարչություն) Կոսովոյում կաթոլիկ եկեղեցու եկեղեցական թաղամասն է։ Այն կենտրոնացած է Պրիզրեն քաղաքում։ Եպիսկոպոս Դոդա Գյերգին (Dodë Gjergji) ծառայում է որպես թեմական եպիսկոպոս 2019 թվականից։ Արքեպիսկոպոս Յուլիուս Յանուշը, 66, սկզբում Կրակովի, Լեհաստան, արքեպիսկոպոսը, Սլովենիայի Պապական դիվանագիտությունն է և Կոսովոյում առաքելական պատվիրակը։ Այն նախկինում ծառայել է որպես Պապական դիվանագիտություն Հունգարիայում, իսկ դրանից առաջ Պապական դիվանագիտություն Մոզամբիկում և Ռուանդայում։
2019 թվականից ի վեր Սուրբ Աթոռը չի ճանաչում Կոսովոն որպես ինքնիշխան պետություն (տես նաև Holy See's reaction to the 2008 Kosovo declaration of independence):


== Պատմություն ==


=== Կոսովոյի հակամարտություն (1998-1999) ===

Կոսովոյի պատերազմի ժամանակ տեղի ունեցավ Կոսովոյի ալբանական կաթոլիկ եկեղեցիների վանդալիզմը։ Ջյակովիցայում գտնվող Սբ. Անտոնիի կաթոլիկ եկեղեցին մեծ վնաս է կրել Հարավսլավիայի զինվորների կողմից։ Պրիշտինայում Հարավսլավիայի սերբ սպաները միանձնուհիներին և քահանային դուրս են արել սբ. Անտոնիի կաթոլիկ եկեղեցուց, ռադիոլոկացիոն կայանը տեղադրել են զանգակատան վրա, որի արդյունքում ՆԱՏՕ-ի կողմից ռմբակոծվել են եկեղեցին և հարակից բնակավայրերը։


== Եկեղեցիներ ==

		
		
		
		
		
		


== Տես նաև ==
Կրոնը Կոսովոյում
Մարդու իրավունքները Կոսովոյում
Կրոնի ազատությունը Կոսովոյում
Քրիստոնեությունը Կոսովոյում
Սերբիական ուղղափառ եկեղեցին Կոսովոյում
Բողոքականությունը Կոսովոյում
Բողոքական ավետարանական եկեղեցին Կոսովոյում (KPEC)
Լարամանս, ծպտյալ քրիստոնյաների պատմական համայնք


== Ծանոթագրություններ ==
Յարփուզի գավառակ

Յարփուզ, գավառակ Կիլիկիայում, Ադանայի նահանգում։ Գտնվում էր Ադանայի գավառի հյուսիս-արևելյան կողմում։ Կենտրոնը Յարփուզ ավանն էր։
Տարածքով զբաղեցնում էր նախկին Կարամանի նահանգի Նիկտեի գավառի Ջեբելբերեքեթի գավառակի մի մասը՝ Յարփուզ գյուղաքաղաքի շրջակայքը։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Բատուրինո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ԲատուրինոԲատուրինո (ռուս.՝ Батурино), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 21 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (215401-215500)

Աստերոիդների ցանկ (215301-215400)  • Աստերոիդների ցանկ  • Աստերոիդների ցանկ (215501-215600)
 Աստերոիդների ցանկ (215301-215400)  • Աստերոիդների ցանկ  • Աստերոիդների ցանկ (215501-215600)
Արման Գրիգորյան (նկարիչ)

Անվան այլ կիրառումների համար տե՛ս՝ Արման Գրիգորյան (այլ կիրառումներ)Արման Գրիգորյան (ապրիլի 16, 1960(1960-04-16), Երևան, Հայկական ԽՍՀ, ԽՍՀՄ), հայ արվեստագետ, նկարիչ։ Հայաստանի արվեստի քննադատների ընկերակցության անդամ։


== Կենսագրություն ==
Արման Գրիգորյանը ծնվել է 1960 թվականին Երևանում։ 1985 թվականին ավարտել է Երևանի գեղարվեստի ինստիտուտը և հիմնել է «3-րդ հարկ» արվեստի խումբը (1987-1994)։
2005-2015 թվականներին Գրիգորյանը Երևանի Մխիթար Սեբաստացի կրթահամալիրում դասավանդել է արվեստ ու կոմպոզիցիա։


== Ցուցահանդեսներ ==
Խմբակային ցուցահանդեսներ է ունեցել Երևանում, Գյումրիում, Աթենքում, Լիոնում, Թուլուզում, Կեմպերում (Ֆրանսիա), Բիալիստոքում (Լեհաստան), Վիեննայում, Թբիլիսիում։
Եղել է մի շարք ցուցահանդեսների համադրող։


=== Անհատական ցուցահանդեսներ ===
2013 թվականին «Արմենիկյան երազանք», Ականաթ գալերեա, Երևան, Հայաստան
1997 թվականին «Bad Religion», Չարլի Խաչատրյան գալերեա , Երևան, Հայաստան
1991 թվականին L`CENT պատկերասրահ, Փարիզ, Ֆրանսիա


== Կատալոգներ ==
«Կենսահաստատման երկիր», 2016
« Քայլ ձևափոխության և ձևաստեղծման միջև», 2014
«Վենետիկի 55-րդ Բիենալլե», 2013
"Generation of the Seventies - From Friedemann Stöckert’s Collection". 2012
«Ժամանակակից արվեստը Հայաստանnւմ», Երևան, Հայաստան, 2011
«The Journey to the East» Բիալիստոկ, Լեհաստան, 2011
«(NON)Conform, Russian and Soviet Art», The Ludwig collection 1958-1995. 2007
«Առաջադիմական կարոտախտ, նախկին ԽՍՀՄ-ի ժամանակակից արվեստը», Բարակի պատկերասրահ, Աթենք, Հունաստան, 2007
«d’Armenie», Ժամանակակից արվեստի կենտրոն, Կեմպեր, Ֆրանսիա, 2007
«L’art contemporain en Arménie», Bel Air Fine Art գալերեա, Ժնև, 2005
«On the edge», Likovni salon Celje, Lյուբլիանա, 2004
«Adieu Parajanov - ժամանակակաից արվեստը Հայաստանում», Սպրինգերին ամսագիր, Ավստրիա, 2003
Գյումրիի երկրորդ միջազգային Բիենալլե, Երևան, 2002
Մեծ Ատրոֆիա, «Հայ-արտ», Երևան, Հայաստան, 2001
Քաղքենիական խուճապ, ՆՓԱԿ, Երևան, Հայաստան, 2000
Գյումրիի առաջին միջազգային Բիեննալե, Երևան, 2000
«Տագնապ», ՆՓԱԿ, Երևան, Հայաստան, 1999
«Փակ քաղաք », Երևան, Հայաստան, 1999
«Ավանգարդ 98», ՆՓԱԿ, Երևան, Հայաստան, 1998
Վենետիկի 47-րդ միջազգային Բիեննալե, Վենետիկ, Իտալիա, 1997
«Հայաստանի ժամանակակից արվեստը 80-95», ՆԿՏ, Մոսկվա, Ռ. Դ. 1995
«Stream of Fire », Եվրոպական արվեստի շաբաթ, Կիպրոս, Նիկոզիա, 1995
«Հայաստան։ Հնագույն մշակութային երկրի վերաբացահայտումը» Բոխում, Գերմանիա, 1995
« Աբստրակտ արվեստը Հայաստանում», Հայաստան, 1994
«Nonconformist Art: The Soviet Experience» 1956-1986 Thames and Hudson Zimmerli/Rutgers,-ի հավաքածու, ԱՄՆ, 1995
« Գոյակ գալերեան ներկայացնում է» Ռ. Դ., 1992


== Ծանոթագրություններ ==
Վալչետա (դեպարտամենտ)

Վալչետա (իսպ.՝ Departamento de Valcheta), դեպարտամենտ Արգենտինայում, Ռիո-Նեգրո պրովինցիայի կազմում։ Տարածքը՝ 20457 կմ2։ Բնակչությունը՝ 4900 մարդ։ Բնակչության խտությունը՝ 0,2 մարդ/կմ2։
Դեպարտամենտը սահմանակից է՝

հյուսիսում` Ավելյանեդա դեպարտամենտին,
արևելքում` Սան-Անտոնիո դեպարտամենտին,
հարավում՝ Չուբուտ պրովինցիային,
արևմուտքում՝ Նուէվա-դե-Խուլիո դեպարտամենտին։


== Խոշորագույն բնակավայրեր ==
Իրինա Սնեգովա

Իրինա Սնեգովա (ռուս.՝ Ири́на Анато́льевна Сне́гова, մարտի 12, 1922(1922-03-12) - հուլիսի 14, 1975(1975-07-14)), ռուս խորհրդային բանաստեղծուհի, թարգմանչուհի։
Ավարտել է Մաքսիմ Գորկու անվան գրականության ինստիտուտը (1948 թվական)։ Լույս են տեսել նրա «Քնարական բանաստեղծություններ» (1958 թվական), «Օգոստոս» (1963 թվական), «Քնարերգություն» (1966 թվական), «Զառիվեր» (1967 թվական), «Երեք անձրև» (1971 թվական), «Եվ ամենը, ինչ դու սիրում ես․․․» (1973 թվական), «Խնձորի տարի» (1975 թվական) ժողովածուները։ Գրել է նաև մանուկների համար («Ժամացույցը խփում է», 1962 թվական, ժողովրդական)։ Բանաստեղծություններ է ձոնել Հայաստանին, Երևանին («Քարեր», «Առավոտ», «Մահում է վերջալույսը», «Երևանին») և Մարտիրոս Սարյանին։ Թարգմանել է ժամանակակից հայ բանաստեղծների (Վահագն Դավթյան, Սիլվա Կապուտիկյան, Հովհաննես Հովհաննիսյան, Պարույր Սևակ, Հովհաննես Շիրազ, Գևորգ Էմին, Գառնիկ Ադդարյան, Վահե Վահյան և ուրիշներ) գործերից։ Ունի նաև Վրաստանին նվիրված շարք։ Մահացել է 1975 թվականի հուլիսի 14-ին։
Ուրախ ծերուկը (մուլտֆիլմ)

«Ուրախ ծերուկ» (ռուս.՝ Весёлый старичок), խորհրդային կարճամետրաժ նկարված մուլտֆիլմ՝ ստեղծված ռեժիսոր Անատոլի Պետրովի կողմից Դանիիլ Հարմսի համանուն բանաստեղծության (1940) հիման վրա։
«Ուրախ կարուսել»  № 4 (ռուս.՝ «Весёлая карусель») մուլտիպլիկացիոն ալմանախի երեք սյուժեներից երրորդն է։

— Անատոլի Պետրով


== Սյուժե ==
Մուլտֆիլմը պատմում է երբեք չվհատվող փոքրահասակ ծերուկի մասին, որը միշտ ծիծաղում է։ Մի անգամ նա որոշում է ճպուռ բռնել, բայց սխալմամբ ինքն է ընկնում ցանցի մեջ։ Օգտվելով դրանից՝ ճպուռը նրան բարձրացնում է վերև ու բաց թողնում, ընդ որում՝ նա իջնում է սարդոստայնով։ Փորձելով փրկվել սարդից՝ ծերուկը քանդում է սարդոստայնը, և սարդն ընկնում է նրա հետ միասին։ Ծերուկի ծիծաղից սկսում են ծիծաղել բոլոր բույսերը, իսկ սարդը փախչում է ու պայթում։


== Նկարահանող խումբ ==
Ռեժիսոր՝ Անատոլի Պետրով
Կոմպոզիտոր՝ Շանդոր Կալոշ
Հեղինակի տեքստը կարդում է –  Պյոտր Վիշնյակով
Ծերուկ –  Գեորգի Վիցին
Օպերատոր –  Միխայիլ Դրույան
Հնչյունային օպերատոր –  Վլադիմիր Կուտուզով
Մոնտաժող –  Մարինա Տրուսովա
Խմբագիր –  Արկադի Սեսարով
Տնօրեն –  Լյուբով Բուտիրինա


== Ստեղծման պատմություն ==
«Ուրախ ծերուկ» մուլտֆիլմի ստեղծման ժամանակ օգտագործվել է այդ ժամանակ ստեղծված էլեկտրոգրաֆիայի տեխնիկան, երբ պետք չէ եզրագծեր անել։ Այդ մուլտֆիլմում ցելյուլոիդի եզրագծերն արվել են ոչ թե փետուրով, այլ վրձնով, ինչի շնորհիվ այն դարձել է գեղարվեստական, ինչպես կոմիքսներում։


=== Գրաքննություն ===
Քանի որ մուլտֆիլմի գլխավոր հերոսը, ըստ ԽՍՀՄ Պետկինոյի աշխատակիցների, չափից շատ էր ծիծաղում, գրաքննիչները կրճատել են ֆիլմի վերջաբանը։ Գեղխորհուրդը դժգոհություն է հայտնել՝ պատճառաբանելով, թե երեխաները, որոնք պետք է նստեն սրահներում թավշե բազկաթոռներին, կարող են չդիմանալ այդ բուռն ուրախությանն ու թրջեն նստարանները։


== Տարբերություններ բնօրինակից ==
Բնօրինակում գլխավոր հերոսը հանդիպում է նախ սարդին, հետո ճպուռին, իսկ մուլտֆիլմում հակառակն է։
Բնօրինակում ծերուկը չի փոխգործակցում ո՛չ սարդի, ո՛չ ճպուռի հետ։ Ֆիլմում նա փորձում է բռնել ճպուռին, սակայն նա ծերուկին տանում է թիթեռնացանցի մոտ։ Սարդի տեսարանում ծերուկը քանդում է սարդոստայնը, ինչից հետո սարդին հասցնում է նրան, որ նա պայթում է։


== Ծանոթագրություններ ==


== Արտաքին հղումներ ==
«Ուրախ ծերուկ» մուլտֆիլմը «Անիմատոր.ռու» կայքում
«Ուրախ ծերուկ»(անգլ.) ֆիլմը Internet Movie Database կայքում
«Ուրախ ծերուկ» «Հայրենական կինոյի հանրագիտարան» կայքում
Մոհամմադ-Ալի Ջամալզադե

Մոհամմադ-Ալի Ջամալզադե (պարսկերեն՝ محمد علی جمالزاده اصفهانی, հունվարի 13, 1892(1892-01-13), Սպահան, Իրան - նոյեմբերի 8, 1997(1997-11-08), Ժնև, Շվեյցարիա), պարսիկ արձակագիր, թարգմանիչ, բանասեր։


== Կենսագրություն ==
Վաղ տարիքից մեկնել է Բեյրութ, ապա՝ Եվրոպա ուսանելու, և այլևս հայրենիք չի վերադարձել։ Ջամալզադեն Իրանի առաջին գրողն է, որ նոր պատմվածքներ է գրել խոսակցական պարսկերենով, և համարվում է պարսկական պատմվածքի հիմնադիրը։ 1921 թվականի հունվարին Ջամալզադեն Բեռլինում հրատարակվող «Քավեհի» էջերում հրատարակում է «Պարսկերենը շաքար է» պատմվածքը, իսկ տարեվերջին լույս է ընծայում պարսկերեն աշխարհաբարով անդրանիկ գիրքը՝ «Լինում է, չի լինում»։ Դրանում զետեղված վեց պատմվածքներն աչքի էին ընկնում սուր երգիծական բնույթով և լիովին նորություն էին իրանական գրականության մեջ։
Նրա գրչին են պատկանում «Լինում է, չի լինում», «Հին ու նոր» ժողովածուները, «Երկվորյակներ», «Մասումե Շիրազի», «Խենթանոց», «Նեխած աղ» և այլ նշանավոր պատմվածքներ։ «Քաղաքական գործիչ» պատմվածքն անչափ կարևոր է գրողի անձի և հասարակական-քաղաքական ըմբռնումների դրսևորման տեսակետից։
Ապրելով և ստեղծագործելով Եվրոպայում, Ջամալզադեն այդուամենայնիվ մերժում է եվրոպական վարք ու բարքը, արևմտյան քաղաքակրթության կույր ընդօրինակումը՝ գերապատվությունը տալով ազգային հասարակական-մշակութային ավանդույթներին։ Տիրապետելով եվրոպական մի քանի լեզուների, կատարել է արժեքավոր թարգմանություններ՝ դրանք ամփոփելով «Յոթ երկիր» գրքում։ Նրա հուշերում տեղ են գտել նաև դրվագներ 1915 թվականի Հայոց Եղեռնից, որոնց ականատեսն է եղել գրողը։ Այդ նյութերը վավերագրական կարևոր արժեք են ներկայացնում հայ ժողովրդի պատմությունն ուսումնասիրողների համար։


== Ջամալզադեն հայերեն ==
Վեյլանոլդոլեհ (պատմվածք)։ Մետաքսի ճամփան (Իրանի ժամանակակից պատմվածքը), Ե., Ապոլոն, 1996, էջ 16-19։ Պարսկերենից թարգմ.՝ Խաչիկ Խաչեր։


== Ծանոթագրություններ ==
Գաո Սինցզյան

Գաո Սինցզյան (չինարեն՝ 高行健, հունվարի 4, 1940(1940-01-04)[…], Ganxian District, Q3497063?, Չինաստանի Հանրապետություն), չինացի գրող, նկարիչ, գրաքննադատ։ 2000 թվականին արժանացել է Գրականության Նոբելյան մրցանակի։


== Կենսագրություն ==
Գաո Սինցզյանը ծնվել է 1940 թվականի հունվարի 4-ին Գանչժոունում՝ բանկային ծառայողի և ոչ պրոֆեսիոնալ դերասանուհու ընտանիքում։ Ապագա գրողի մոտ թատրոնի և գրականության հանդեպ սիրո արթնացման գործում կարևոր դերակատարություն է ունեցել նրա մայրը։ 1962 թվականին Գաո Սինցզյանն ավարտում է Պեկինի օտար լեզուների ինստիտուտի ֆրանսիական բանասիրության ֆակուլտետը։ Մշակութային հեղափոխության ժամանակ՝ 1966-1976 թվականներին աքսորվում է աշխատանքային ճանբար։ 1976 թվականին նրան թույլատրվում է վերադառնալ Պեկին, որտեղ նա զբաղվում է թարգմանչական գործունեությամբ։ 1977 թվականին նա աշխատանքի է անցնում Չինաստանի գրողների միության արտաքին հարաբերությունների բաժնում։ 1985 թվականին Բեռլինի արվեստագետների միությունից ստանում է մեկ տարվա կրթաթոշակ և այդ ժամանակն անց է կացնում Բեռլինում։ 1987 թվականին հաստատվում է Փարիզում։ 1989 թվականի Պեկինի Տյանանմեն հրապարակում տեղի ունեցած ուսանողական բողոքի այրունոտ ճնշումնից հետո՝ Գաո Սինցզյանը, խիստ քննադատության է ենթարկում Չինաստանի իշխանություններին և հրաժարվում Չինաստանի կոմունիստական կուսակցության անդամակցությունից և չինական քաղաքացիությունից։ Այնուհետև որպես քաղաքական փախստական հաստատվում է Փարիզում, իսկ 1998 թվականին ստանում է ֆրանսիական քաղաքացիություն։ 2000 թվականին նրան շնորհվում է Գրականության Նոբելյան մրցանակ։


== Մատենագիտություն ==
«Ավտոբուսի կանգառ»
«Միայնակ մարդու գիրքը»
«Ոգու լեռ»
«Ծովի վրա»
«Իմ պապիկի հրեշտակը»
«Ձյունն օգոստոսին»


== Գրականություն ==
Wolfgang Wiesner:  Die Seelenwanderung des Herrn Gao: Das literarische Werk des Gao Xingjian, übersetzt von Wolfgang Wiesner. Wiesner, Petershausen 2002. ISBN 3-9803061-8-6.
Mark Siemons: Gao Xingjiang zum Siebzigsten – Die Masken loswerden. In: Frankfurter Allgemeine Zeitung. 4. Januar 2010.
Wischenbach: Die Hölle ist man selbst. In: Die Zeit. Nr. 23, 27. Mai 2004.
Joyce Yen: Translator of the Chinese star. The Swedish sinologist Goran Malmqvist is seen as integral to Gao Xingjian’s selection for last year’s Nobel Prize in Literature. In: Taipei Times. 1. Februar 2001.


== Ծանոթագրություններ ==


== Տես նաև ==
Չինական գրականություն
Դեդովո (գյուղ, Յարցևսկի շրջան)

Անվան այլ կիրառումների համար տե՛ս՝ ԴեդովոԴեդովո (ռուս.՝ Дедово), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1103

1103 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1103 թվականն է, 
XII դարի 3-րդ տարին։
Կոդախջին

Կոդախջին (ռուս.՝ Кодахджин, օսերեն՝ Къодахджын), գյուղ Ռուսաստանի Հյուսիսային Օսիա-Ալանիա հանրապետության Ալագիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 93 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Faradenza

«Faradenza», ռուսական Little Big ռոք խմբի երգը։ Այն թողարկվել է 2018 թվականի մայիսի 8-ին LB Family լեյբլում՝ «Antipositive, Pt. 1» ալբոմի կազմում։ Երգի տեքստի և երաժշտության հեղինակներն են խմբի ֆրոնտմեն Իլյա Պրուսիկինը, երաժշտական պրոդյուսեր Վիկտոր Սիբրինինը և «Хлеб» խմբի մեդիա-պրոդյուսեր Լյուբիմ Հոմչուկը։ Երգը մեծ հաջողությունների է հասել 2018 թվականի օգոստոսի 9-ին թողարկված տեսահոլովակի շնորհիվ։ 2019 թվականի հուլիսի 23-ին տեսահոլովակը ՅուԹյուբում հավաքել է ավելի քան 132 միլիոն դիտում։


= Տեսահոլովակ =
Տեսահոլովակի սյուժեի համաձայն՝ Իլյիչը ժամանում է «Զարյա» տարեցների համար հանգստյան տուն, որտեղ հիացնում է բոլոր հանգստացող թոշակառուներին՝ «Faradenza» զուգարանի ջրի հատուկ թարմացնող բույրի շնորհիվ։
Տեսահոլովակը լայն տարածում է ստացել Ռուսաստանում։ 2018 թվականի վերջին «Faradenza»-ն, ինչպես և «Skibidi»-ն, հայտնվել Է ՅուԹյունում Ռուսաստանի 10 ամենահայտնի երաժշտական տեսանյութերի ցանկում։


== Ծանոթագրություններ ==
Հոմոզիգոտություն

Հոմոզիգոտություն (հոմո. և զիգոտ.), օրգանիզմի ժառանգական ապարատի վիճակ, երբ հոմոլոգ քրոմոսոմների համապատասխան բևեռներում (լոկուսներում) գտնվում են համանման առէջներ։ Հոմոզիգոտություն ունեն բեղմնավորված ձվաբջիջները կամ նրանցից զարգացող օրգանիզմները, եթե բեղմնավորության դեպքում միաձուլված գամետները եղել են համանման ըստ որակի, քանակի և գեների կառուցվածքային և դասավորության։ Հոմոզիգոտությունյան դեպքում սերունդներում հատկանիշների ճեղքում չի լինում։ Գենի անցումը հոմոզիգոտ վիճակի հանգեցնում է օրգանիզմի ֆունկցիաների և կառուցվածքի մեջ ռեցեսիվ ալելների առաջացման, որոնց արդյունքը ճնշվում է դոմինանտ ալելներով հետերոզիգոտության ժամանակ։
Հորդանանի ֆուտբոլի ազգային հավաքական

Հորդանանի ֆուտբոլի ազգային հավաքականը ներկայացնում է Հորդանանը ֆուտբոլի միջազգային մրցաշարերում և առանձին հանդիպումներում։ Կառավարվում է Հորդանանի ֆուտբոլի ֆեդերացիայի կողմից։
Հորդանանի հավաքականը ոչ մի անգամ չի մասնակցել Աշխարհի առաջնություններին, սակայն 3 անգամ մասնակցել է Ասիայի գավաթի խաղարկություններին (2004, 2011, 2015), որտեղ 2004 և 2011 թվականներին հասել է քառորդ եզրափակիչ։
ՖԻՖԱ-ի դասակարգման աղյուսակում զբաղեցնում է 109-րդ հորիզոնականը՝ 2017 թվականի հունիսի 1-ի դրությամբ։


== Ծանոթագրություններ ==


== Արտաքին հղումներ ==
Հորդանանի ֆուտբոլի ֆեդերացիայի պաշտոնական կայքը
Հորդանանի հավաքականի պաշտոնական Տվիտերի էջը
Հորդանանի հավաքականի պաշտոնական Ֆեյսբուքի էջը
Հորդանանի հավաքականը FIFA.com-ում Archived 2013-06-22 at the Wayback Machine.
Հորդանանի հավաքականը soccerway.com կայքում
Օլգա Խոխլովա (քաղաքական գործիչ)

Անվան այլ կիրառումների համար տե՛ս՝ Օլգա Խոխլովա (այլ կիրառումներ)Օլգա Նիկոլաևնա Խոխլովա (ռուս.՝ Хохлова, Ольга Николаевна, նոյեմբերի 18, 1957(1957-11-18), Մուրոմ (Վլադիմիրի մարզ)), ռուս ուսուցիչ և պետական գործիչ, Դաշնության խորհրդի անդամ (2018 թվականից)։


== Կենսագրություն ==
1983 թվականին ավարտել է Վլադիմիրի պետական համալսարանի Լեբեդև-Պոլյանսկու անվան մանկավարժական ինստիտուտը` տարական դասարանի ուսուցիչ մասնագիտացմամբ։ 1980 թվականից աշխատել է Մուրոմում որպես հիմնական դպրոցի ուսուցիչ, դասավանդել մանկավարժություն Յուրիև-Պոլսկի մանկավարժական դպրոցում, ղեկավարել է Վլադիմիրի պոլիտեխնիկական ինստիտուտի Մուրոմյան մասնաճյուղի ուսանողների արհեստակցական հանձնաժողովը։
1993 թվականին ավարտել է Մոսկվայի աշխատանքի և սոցիալական հարաբերությունների ակադեմիան՝ «տնտեսագետ-սոցիոլոգ»-ի կոչումով։ 1996-ին ընտրվել է նախագահի տեղակալ, իսկ 1998 թվականից՝ «Մեր տունը Ռուսաստանն է» համառուսաստանյան հասարակական-քաղաքական շարժման Վլադիմիրի տարածաշրջանային մասնաճյուղի գործադիր կոմիտեի նախագահ։ 2000-2002 թվականներին նա ղեկավարում էր Համառուսաստանյան հասարակական-քաղաքական կազմակերպության Վլադիմիրի շրջկենտրոնի գործադիր կոմիտեի գործադիր կոմիտեն` Միասնություն կուսակցությունը։ 2003թ. ավարտել է ՌԴ Նախագահին առընթեր պետական ծառայության ռուսական ակադեմիան «Պետական ծառայություն եւ կադրային քաղաքականություն» մասնագիտությամբ, 2002-2009 թթ. եղել է «Միասնական Ռուսաստան» Համառուսաստանյան քաղաքական կուսակցության Վլադիմիրի տարածաշրջանային բաժանմունքի գործադիր կոմիտեի ղեկավարի առաջին տեղակալ, ապա՝ գործադիր կոմիտեի ղեկավար։
Աշխատել է Վլադիմիրի մարզի 5-րդ և 6-րդ գումարումների օրենսդրական ժողովում մշտական հիմունքներով, եղել է «Միասնական Ռուսաստան» Վլադիմիրի տարածաշրջանային բաժանմունքի քաղաքական խորհրդի նախագահության անդամ և ղեկավարել է շրջանային խորհրդարանում կուսակցական խմբակցությունը, 2009 և 2013 թվականներին ընտրվել է Օրենսդիր ժողովի նախագահի տեղակալ։
2018 թվականի սեպտեմբերի 9-ին անցկացվեցին ընտրություններ Վլադիմիրի շրջանի օրենսդիր ժողովում, որի արդյունքում Խոխլովան նոր պատգամավորական մանդատ չստացավ։ Սակայն «Միասնական Ռուսաստան»-ի ցուցակի առաջին համար Սվետլանա Օրլովան միաժամանակ մասնակցել է նահանգապետի ընտրություններին, դուրս եկել երկրորդ փուլ և այդ պատճառով հրաժարվել է իր տեղից։ Սեպտեմբերի 18-ին նրա մանդատը փոխանցվեց Օլգա Խոխլովային։
2018 թվականի հոկտեմբերի 5-ին Վլադիմիրի շրջանի օրենսդիր ժողովը օժտեց Օլգա Խոխլովային, որի թեկնածությունն առաջարկել է «Միացյալ Ռուսաստան» խմբակցությունը՝ Դաշնության խորհրդում իր ներկայացուցչի լիազորություններով:Քվեարկությունից առաջ կոմունիստ Մաքսիմ Շևչենկոն անսպասելիորեն առաջադրեց Կիրժաչի շրջանի «Արդար Ռուսաստան»-ի անդամ Նատալյա Պորոշինային, ով նախկինում չէր ներկայացրել անհրաժեշտ փաստաթղթերը, և արդյունքում Խոխլովան մնաց միակ թեկնածուն (26 պատգամավոր քվեարկեց կողմ, չորս դեմ և երկուսը ձեռնպահ)։


== Եկամուտներ և գույք ==
Հակակոռուպցիոն հայտարարագրերի համաձայն՝ 2009-ից 2015 թվականներին Խոխլովայի տարեկան եկամուտը աճել է 1 217 197-ից մինչև 2 688 634 ռուբլի, նա ունի մեկ բնակարան՝ 145 քառ. մ., 2010 թ. առաջին հողատարածքը՝ 1042 քառ. մ., իսկ 2015 թվականին ընդհանուրը երեքն էին՝ 5664 քմ ընդհանուր մակերեսով։


== Ծանոթագրություններ ==


== Արտաքին հղումներ ==
«Хохлова Ольга Николаевна»։ Совет Федерации։ Վերցված է 2019-02-13
Կոթեր

Կոթեր, գյուղ Արևմտյան Հայաստանում, Էրզրումի վիլայեթի Դերջանի գավառակում։ Գտնվում էր Արևմտյան Եփրատի և նրա վտակ Դերջան (Թուզլու) գետերի միախառնման վայրում։


== Պատմություն ==
Կոթերի մասին Թոնդրակյան շարժման հետ կապված առաջին անգամ հիշատակում է Արիստակես Լաստիվերցին։
Ըստ Ն. Ադոնցի Կոթուր գյուղը կառուցվել է հին գյուղի տեղում` հին Կոթուրի կամրջի մոտ։
Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Բնակչություն ==
1872-1873 թվականներին ուներ 38 տուն, 1890-ականներին 100-ից ավելի տուն, իսկ 1914 թվականին` 160 տուն, որից 150 տունը` հայկական` 1500 բնակչով։


== Տնտեսություն ==
Զբաղվում էին երկրագործությամբ, անասնապահությամբ և արհեստներով։


== Պատմամշակութային կառույցներ ==
Կոթերն ուներ Ս. Գևորգ անունով եկեղեցի։ Պատմական հուշարձաններից կարևոր է Կոթուրի կամուրջը (XIII դար), որն ըստ ավանդության կառուցել է մի գյուղացի։
Գյուղի մոտ էր գտնվում Ս. Սարգիս (Ս. Հովհաննես) մենաստանը։


== Կրթություն ==
Գյուղում գործում էր վարժարան, որն ուներ 90 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Հայկական Սովետական Հանրագիտարան, 5-րդ հատոր, էջ 507, 1979 թ


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Անդրանիկ Պետրոսյան

Անվան այլ կիրառումների համար տե՛ս՝ Անդրանիկ Պետրոսյան (այլ կիրառումներ)Անդրանիկ Հակոբի Պետրոսյան (1908, Երևանի նահանգ, Կովկասի փոխարքայություն, Ռուսական կայսրություն - 1988, Վեդի, Հայկական ԽՍՀ, ԽՍՀՄ), Հայրենական մեծ պատերազմի մասնակից (1941-1942)։


== Կենսագրություն ==
1927 թվականին ավարտել է Վարդենիկ քաղաքի միջնակարգ դպրոցը
1928-1930 թվականներին աշխատել է Քանաքեռի ՀԷԿ-ի շինարարությունում
1930-1935 թվականներին ծառայել է Անդրկովկասյան բանակի հայկական հրաձգային դիվիզիայի կազմում նախ շարքային, ապա՝ կրտսեր հրամանատար
1935-1938 թվականներին՝ Զինվորական դպրոցների անդրկովկասյան միավորման ռազմաքաղաքական բաժնի կուրսանտ, Երևանի քաղաքային ինստիտուտի կուսկաբինետի վարիչ
1941 թվականին զորակոչվել է բանակ և Հարավային ռազմաճակատի զորքերի կազմում մարտնչել գերմանաֆաշիստական զավթիչների դեմ։ 1942 թվականին վիրավորվել է, ապաքինվել զինվորական հիվանդանոցում, որից հետո զորացրվել է։
1943-1948 թվականներին՝ Այգավանի ակումբի վարիչ, Վեդու ՄՏԿ տրակտորային բրիգադի հաշվառիչ
1948-1949 թվականներին` ՀԿԿ Արարատի շրջանի պրոպագանդիստ
1949-1952 թվականներին` Շրջսպառկոոպմիության առևտրի բաժնի վարիչ
1952-1954 թվականներին Վեդու կոլտնտեսության նախագահի տեղակալ, նախագահ
1957-1961 թվականներին՝ Արարատ գյուղի կոլտնտեսության նախագահ
1961-1972 թվականներին` Շրջսպառկոոպմիության մթերման գրասենյակի տնօրեն
1972-1974 թվականներին` Ենգիջա գյուղի կոլտնտեսության նախագահԵղել է ՀԿԿ Արարատի շրջկոմի կուսակցական հանձնաժողովի անդամ, Վեդու վետերանների խորհրդի նախագահ։


== Պարգևներ ==
1985 թ. Հայրենական մեծ պատերազմի առաջին աստիճանի շքանշան
ԽՍՀՄ Գերագույն Սովետի նախագահության պատվոգիր
«50 տարի ՍՄԿԿ շարքերում» կրծքանշան


== Ծանոթագրություններ ==
Լայնապոչ եղեգնաթռչնակ

Լայնապոչ եղեգնաթռչնակ (լատ.՝ Cetta cetti), շահրիկների ընտանիքի թռչուն։ Հայաստանում բնադրող-չվող է, տարածված։


== Արտաքին կառուցվածք ==
Մարմնի երկարությունը 13,5 սմ է, թևերի բացվածքը՝ 15-19 սմ, կենդանի զանգվածը՝ 15-17 գ։ Պոչը լայն է, կլորավուն։ Մարմինը վերևից միատարր մուգ շիկակարմիր-դարչնագույն է, ներքևից՝ միատարր մոխրագույն–սպիտակ, հոնքը՝ խամրած սպիտակ։


== Կենսակերպ ==
Չափազանց թաքնված թռչուն է, թաքնվում է խիտ սաղարթի ստորին մասում։ Բնակվում է ճահճուտներում, մինչև ենթալպյան գոտի տարածվող խիտ թփուտներում։


== Սննդառություն ==
Սնվում է անողնաշարավորներով, հատապտուղներով։


== Բնադրում ==
Գարնանային վերադարձը՝ ապրիլի առաջին օրերին։ Հարսանեկան զույգերը ձևավորվում են ապրիլի վերջին, որն ուղեկցվում է արուի զրնգուն, հեռուն տարածվող երգով, այն ընդհատ նոտաներով կանչ է հիշեցնում։ Բույնը գավաթաձև է (տրամագիծը՝ 12 սմ)՝ տերևներով լավ քողարկված։ Բնադրում է գետնին մոտ։


== Բազմացում և զարգացում ==
Դնում է 18 մմ տրամագծով, կարմրավուն 4-5 ձու։ Հունիսից օգոստոս հայտնվում են երիտասարդ թռչունների ընտանեկան խմբեր, որոնք կերակրվում են հասունների հսկողությամբ։ Կրկնակի բազմացման դեպքում բներում նորելուկ ձագեր են նկատվում օգոստոսի առաջին օրերին։


== Չու ==
Չնայած թաքնված լինելուն՝ աշնանային չուի ընթացքում (մինչև սեպտեմբերի վերջին օրերը) հայտնվում են բաց տարածություններում՝ ջրերից ոչ հեռու։ Տարիների ընթացքում թվաքանակի կտրուկ անկումներ ու վերելքներ են նկատվում։
Ստեպանովկա (գյուղ, Բելոպոլիեի շրջան)

Անվան այլ կիրառումների համար տե՛ս՝ ՍտեպանովկաՍտեպանովկա (ուկրաիներեն՝ Степанівка), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Ստեպանովկա գյուղում բնակվում էր 120 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գուրջաան (գյուղ)

Անվան այլ կիրառումների համար տե՛ս՝ Գուրջաան (այլ կիրառումներ)Գուրջաան (վրաց.՝ გურჯაანი), գյուղ Վրաստանում։ Գտնվում է Կախեթի մարզի Գուրջաանի շրջանում։


== Դիրք ==
Գյուղը գտնվում է ծովի մակարդակից 440 մետր բարձրության վրա։ Շրջկենտրոն Գուրջաանից հեռու է 2 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 3738 մարդ, մեծամասնությունը՝ վրացիներ (99,1%)։


== Ծանոթագրություններ ==
Կադըքլար Վերին

Կադըքլար Վերին, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==